钦定古今图书集成/理学汇编/学行典/第194卷 > 郭鲁〈弟纯〉
## 钦定古今图书集成/理学汇编/学行典/第194卷 > 郭鲁〈弟纯〉

按《兖州府志》：“郭鲁，东阿人。父履，洪武中为栾城教谕，
坐在任九年士无中式，谪戍云南。鲁及弟纯皆以其
年中式，因上疏请代。其词有曰：‘李密孙男，尚能报其
祖母；缇萦女子，犹得赎其父刑。今臣父病体衰羸，年
垂六十，跋涉万里，道路艰危。桑榆之景无多，客死之
期立至。有亲如此，生子奚为’。书奏，成祖怜之，诏召还”，
仍以为鄞县教谕。